Socialminister Benedikte Kiær (K) krævede i januar, at Ankestyrelsen igen gik ind i sagen om anbringelserne af de otte børn, der var udsat for vanrøgt. En ældre bror klagede over, at de otte søskende var fordelt forskellige steder. Broderen var ked af, at hans søskende ikke var samlet ét sted. - Det sociale Nævn godkendte i sommer vores anbringelser efter en klage fra moderen, men der var og er ikke noget at komme efter, siger børne- og kulturdirektør i Brønderslev Kommune, Henning Risager.Det har Ankestyrelsen nu også afgjort, og begge instanser har lagt vægt på, at børnene er placeret efter specielle, individuelle behov indenfor en radius af 10 km, så de nemt kan besøge hinanden. Erfaringer har imidlertid vist, at det bedste er, at søskende anbringes sammen. Men i denne sag har børnene hver især særlige behov. - Jeg synes, at det er dejligt, at Ankestyrelsen har afgjort, at det er det rigtige vi gør, siger Henning Risager, der sammen med forvaltningen har været igennem et år med mange redegørelser.

Referat:
Brønderslev Kommunes anbringelser af otte søskende i Serritslev- sagen er i orden. Det har Ankestyrelsen afgjort, det skriver NORDJYSKE.